Το Στέμμα (κύκλος 1)

Ο πρώτος κύκλος της βρετανικής–αμερικανικής τηλεοπτικής σειράς Το Στέμμα, η οποία επικεντρώνεται στη ζωή και τη βασιλεία της Βασίλισσας Ελισάβετ Β΄, αποτελείται από 10 επεισόδια και κυκλοφόρησε από το Netflix στις 4 Νοεμβρίου του 2016.

Η Κλερ Φόι πρωταγωνιστεί ως Βασίλισσα Ελισάβετ Β΄, ο Ματ Σμιθ ως Πρίγκιπας Φίλιππος, σύζυγος της Ελισάβετ, και η Βανέσα Κίρμπι ως Πριγκίπισσα Μαργαρίτα, αδερφή της Ελισάβετ. Στο κύριο καστ περιλαμβάνονται, επίσης, οι ηθοποιοί Αϊλίν Άτκινς, Τζέρεμι Νόρθαμ, Βικτόρια Χάμιλτον, Μπεν Μάιλς, Γκρεγκ Γουάιζ, Τζάρεντ Χάρις, Τζον Λίθγκοου, Άλεξ Τζένινγκς και Λία Ουίλιαμς.

Υπόθεση
Το Στέμμα ιχνηλατεί τη ζωή της Βασίλισσας Ελισάβετ Β΄ από τον γάμο της το 1947 μέχρι τη σημερινή εποχή. Ο πρώτος κύκλος, στον οποίο η Κλερ Φόι απεικονίζει τη Βασίλισσα στα πρώτα χρόνια της βασιλείας της, περιγράφει γεγονότα μέχρι το 1955, με τον Ουίνστον Τσόρτσιλ να παραιτείται από Πρωθυπουργός και την αδερφή της Βασίλισσας, την Πριγκίπισσα Μαργαρίτα, να αποφασίζει να μην παντρευτεί τον Πίτερ Τάουνσεντ.

Καστ
Κύριο
 Κλερ Φόι ως Πριγκίπισσα Ελισάβετ και αργότερα Βασίλισσα Ελισάβετ Β΄
 Ματ Σμιθ ως Πρίγκιπας Φίλιππος, Δούκας του Εδιμβούργου, σύζυγος της Ελισάβετ
 Βανέσα Κίρμπι ως Πριγκίπισσα Μαργαρίτα, η νεότερη αδερφή της Ελισάβετ
 Άιλιν Άτκινς ως Βασίλισσα Μαίρη, γιαγιά της Ελισάβετ
 Τζέρεμι Νόρθαμ ως Άντονι Ίντεν, Αναπληρωτής Πρωθυπουργός του Τσόρτσιλ και Υπουργός Εξωτερικών, που τον διαδέχεται ως Πρωθυπουργός
 Βικτόρια Χάμιλτον ως Βασίλισσα Ελισάβετ, σύζυγος του Γεωργίου ΣΤ΄ και μητέρα της Ελισάβετ, γνωστή ως Βασίλισσα Ελισάβετ η Βασιλομήτωρ, κατά τη διάρκεια της βασιλείας της κόρης της
 Μπεν Μάιλς ως Σμήναρχος Πίτερ Τάουνσεντ, σταυλάρχης του Γεωργίου ΣΤ΄, που ελπίζει να νυμφευθεί την Πριγκίπισσα Μαργαρίτα
 Γκρεγκ Γουάιζ ως Λούις Μαουντμπάτεν, Πρώτος Κόμης Μαουντμπάτεν της Βιρμανίας, φιλόδοξος θείος του Φίλιππου και δισέγγονος της Βασίλισσας Βικτώριας
 Τζάρεντ Χάρις ως Βασιλιάς Γεώργιος ΣΤ΄, πατέρας της Ελισάβετ, γνωστός στην οικογένειά του ως Μπέρτι
 Τζον Λίθγκοου ως Ουίνστον Τσόρτσιλ, ο πρώτος Πρωθυπουργός της Βασίλισσας
 Άλεξ Τζένινγκς ως Δούκας του Ουίνδσορ, προηγουμένως Βασιλιάς Εδουάρδος Η΄, ο οποίος παραιτήθηκε του θρόνου υπέρ του νεότερου αδερφού του, του Μπέρτι, προκειμένου να νυμφευθεί την Ουάλις Σίμπσον· γνωστός στην οικογένειά του ως Ντέιβιντ
 Λία Ουίλιαμς ως Δούκισσα του Ουίνδσορ, Αμερικανή σύζυγος του Εδουάρδου

Χαρακτηριστικό
Ο κάτωθι ηθοποιός εμφανίζεται στον τίτλο έναρξης ενός επεισοδίου, στο οποίο παίζει σημαντικό ρόλο.
 Στίβεν Ντιλέιν ως Γκράχαμ Σάδερλαντ, φημισμένος καλλιτέχνης, που ζωγραφίζει ένα πορτρέτο του γηράσκοντος Τσόρτσιλ

Επαναλαμβανόμενο

Μπίλι Τζένκινς ως νεαρός Πρίγκιπας Κάρολος
Γκρέις και Αμίλια Γκίλμουρ ως νεαρή Πριγκίπισσα Άννα (μη αναφερόμενες)
Κλάιβ Φράνσις ως Λόρδος Σόλσμπερι
Πιπ Τόρενς ως Τόμι Λάσελς
Χάρι Χάντεν–Πάτον ως Μάρτιν Τσάρτερις
Ντάνιελ Ινγκς ως Μάικ Πάρκερ
Λίζι ΜακΙνέρνι ως Μάργκαρετ («Μπόμπο») ΜακΝτόναλντ
Πάτρικ Ράικαρτ ως Δούκας του Νόρφολκ
Ουίλ Κιν ως Μάικλ Εντίν
Τζέιμς Λόρενσον ως ιατρός Ουίρ
Μαρκ Τάντι ως Σέσιλ Μπίτον
Χάριετ Ουόλτερ ως Κλημεντίνη Τσόρτσιλ
Νίκολας Ρόου ως Τζοκ Κόλβιλ
Σάιμον Τσάντλερ ως Κλέμεντ Άτλι
Κέιτ Φίλιπς ως Βενέτια Σκοτ
Ρόναλντ Πίκαπ ως Αρχιεπίσκοπος του Καντέρμπερι
Νάιτζελ Κουκ ως Χάρι Κρούκσανκ
Πάτρικ Ντρούρι ως Λόρδος Τσάμπερλεν
Τζον Γούντβαϊν ως Αρχιεπίσκοπος του Γιόρκ
Ρόζαλιντ Νάιτ ως Πριγκίπισσα Αλίκη, Πριγκίπισσα του Ανδρέα της Ελλάδας και της Δανίας
Άντι Σάντερσον ως Πρίγκιπας Χένρι
Μάικλ Κάλκιν ως Ραμπ Μπάτλερ
Τζορτζ Άσπρι ως Ουόλτερ Μόνκτον
Βέριτι Ράσελ ως νεαρή Πριγκίπισσα Ελισάβετ
Μπο Γκάντσντον ως νεαρή Πριγκίπισσα Μαργαρίτα
Τζέιμς Χίλιερ ως σταυλάρχης
Τζο Στόουν–Φιούινγκς ως Κόλινς
Άννα Μέιντλι ως Κλαρίσα Ίντεν
Τόνι Γκίλφοϊλ ως Επίσκοπος του Ντάραμ
Νικ Χέντριξ ως Μπίλι Ουάλας
Τζος Τέιλορ ως Τζόνι Νταλκίθ
Ντέιβιντ Σιλντς ως Κόλιν Τέναντ
Πολ Θόρνλι ως Μπιλ Μάτχεζον
Ρίτσαρντ Κλίφορντ ως Νόρμαν Χάρτνελ

Γκεστ

Μάικλ Μπέρτενσο ως Πιρς Λι, Κύριος του Νοικοκυριού
Τζούλιους Ντ΄ Σίλβα ως Μπάρον Νέιχαμ
Τζο Χέρμπερτ ως Μέρι Τσάρτερις
Τζόζεφ Κλόσκα ως Πόρτσι
Αμίρ Μπουτρούς ως Γκάμαλ Άμπντελ Νάσερ
Αμπιγκέιλ Παρμέντερ ως Τζούντι Μόνταγκιου

Επεισόδια
Αριθμός συνολικάΑριθμός στον κύκλοΤίτλοςΣκηνοθεσίαΣενάριοΑρχική ημερομηνία κυκλοφορίας11Παφλασμός στο ΓούλφερτονΣτίβεν ΝτάλντριΠίτερ Μόργκαν4 Νοεμβρίου 2016Τον Νοέμβριο του 1947, ο Πρίγκιπας Φίλιππος της Ελλάδας και της Δανίας αποκηρύσσει τους βασιλικούς τίτλους του, προκειμένου να νυμφευθεί την Πριγκίπισσα Ελισάβετ, τη μεγαλύτερη κόρη του Βασιλιά Γεωργίου ΣΤ΄ και επίδοξη κληρονόμο του θρόνου. Οι νεόνυμφοι μετακομίζουν στη Μάλτα, όπου ο Φίλιππος επιστρέφει στο Βασιλικό Ναυτικό και η Ελισάβετ γεννά τον γιο της, τον Κάρολο, και την κόρη της, την Άννα. Το 1951, το ζευγάρι επιστρέφει στο Λονδίνο, όταν ο Βασιλιάς Γεώργιος υποβάλλεται σε εγχείρηση για καρκίνο του πνεύμονα. Αφότου ελέχθη ότι είχε μήνες ζωής, ο Βασιλιάς συμβουλεύει τον Φίλιππο στο πώς να βοηθήσει περαιτέρω την Ελισάβετ, όταν γίνει η νέα ηγεμόνας. Εν τω μεταξύ, ο τέως Συντηρητικός Πρωθυπουργός, ο Ουίνστον Τσόρτσιλ, και η σύζυγός του, η Κλημεντίνη, επιστρέφουν στη Ντάουνινγκ Στριτ, ακολουθώντας έξι χρόνια εργατικής κυβέρνησης.22Γωνία Χάιντ ΠαρκΣτίβεν ΝτάλντριΠίτερ Μόργκαν4 Νοεμβρίου 2016Το 1952, με τον Βασιλιά Γεώργιο να είναι σε άσχημη κατάσταση, η Ελισάβετ και ο Φίλιππος περιοδεύουν στην Κοινοπολιτεία αντί αυτού. Ενώ το ζευγάρι είναι σε σαφάρι στην Κένυα, ο Βασιλιάς βρίσκεται νεκρός στο κρεβάτι του. Η σύζυγός του, η Βασίλισσα Ελισάβετ, η νεότερη κόρη του, η Μαργαρίτα, και η χηρεύσασα μητέρα, η Βασίλισσα Μαίρη, θρηνούν, καθώς η είδηση του ξαφνικού θανάτου του Γεωργίου εξαπλώνεται μέσω ραδιοφώνου στον υπόλοιπο κόσμο. Ο Φίλιππος αποκαλύπτει το νέο στην Ελισάβετ, η οποία επιστρέφει στο Ηνωμένο Βασίλειο ως Βασίλισσα και ξανασμίγει με την οικογένειά της στο πένθος τους.33ΟυίνδσορΦίλιπ ΜάρτινΠίτερ Μόργκαν4 Νοεμβρίου 2016Τον Φεβρουάριο του 1952, καθώς η Βασιλική Οικογένεια ετοιμάζεται για την κηδεία του Βασιλιά Γεωργίου, ο θείος της Ελισάβετ και Δούκας του Ουίνδσορ, ο οποίος ζει στο Παρίσι με την Ουάλις Σίμπσον από την παραίτησή του το 1936, φθάνει στο Ηνωμένο Βασίλειο. Αυτό προκαλεί τη Βασιλομήτωρ και τη Βασίλισσα Μαίρη να ανοίξουν ξανά παλιές πληγές που περιβάλλουν την επιλογή της συζύγου του. Η Ελισάβετ συναντά τον Τσόρτσιλ, για να συζητήσουν τα αιτήματα του Φίλιππου· η οικογένειά του να κρατήσει το όνομα «Μαουντμπάτεν» και να ζήσει στον Οίκο Κλάρενς παρά να μετακομίσει στο Παλάτι του Μπάκινγκχαμ. Ο Πρωθυπουργός είναι απρόθυμος να δώσει τη συγκατάθεσή του για τα δύο αιτήματα· η Ελισάβετ αργότερα τα αφήνει να πέσουν, μετά τη λήψη συμβουλής από τον Δούκα του Ουίνδσορ. Ο Τσόρτσιλ ύστερα ενημερώνει τη Βασίλισσα ότι η ημερομηνία για τη στέψη της έχει οριστεί για το επόμενο έτος· αυτή καταλαβαίνει ότι ο Τσόρτσιλ προσπαθεί να προστατεύσει τη θέση του εντός του ίδιου του κόμματός του, το οποίο προτίθεται να τον αντικαταστήσει με τον Υπουργό Εξωτερικών, τον Άντονι Ίντεν.44Θέλημα ΘεούΤζούλιαν ΤζάρολντΠίτερ Μόργκαν4 Νοεμβρίου 2016Τον Δεκέμβριο του 1952, καθώς ένα μεγάλο νέφος προσβάλλει το Λονδίνο και σκοτώνει χιλιάδες, οι σύμβουλοι της Ελισάβετ την πιέζουν να ζητήσει από τον Τσόρτσιλ –ο οποίος αναφέρεται στο γεγονός ως «θέλημα Θεού»– να παραιτηθεί. Ενώ αρχικά διστάζει να το πράξει, η Βασίλισσα τον καλεί σε μία ιδιωτική ακρόαση, αφού αυτός κριτικάρεται από την αντιπολίτευση και αρνείται να συζητήσει για το νέφος σε συνάντηση του Υπουργικού Συμβουλίου. Πριν τη συνάντηση, τα μάτια του Τσόρτσιλ τελικά ανοίγουν, όταν η αγαπημένη του γραμματέας, η Βενέτια Σκοτ, σκοτώνεται από ένα διώροφο λεωφορείο. Πραγματοποιεί μία παθιασμένη ομιλία έξω από το νοσοκομείο, όπου διατηρείται το σώμα της Βενέτια, υποσχόμενος μία πιο μακροπρόθεσμη προσέγγιση, προκειμένου να αποτρέψει μελλοντικό νέφος. Η ομιλία του παρακινεί την Ελισάβετ να αλλάξει γνώμη, όταν το νέφος καθαρίζει, προτού η ακρόασή τους λάβει μέρος. Ο Φίλιππος ξεκινά μαθήματα πτήσης από τον Σμήναρχο της Βασιλικής Πολεμικής Αεροπορίας, τον Πίτερ Τάουνσεντ, ο οποίος έχει μυστική σχέση με τη Μαργαρίτα.55Καπνός και καθρέπτεςΦίλιπ ΜάρτινΠίτερ Μόργκαν4 Νοεμβρίου 2016Ο Δούκας του Ουίνδσορ συγκρούεται με τον ιδιωτικό γραμματέα της Ελισάβετ, τον Τόμι Λάσελς, αφότου του ζητείται να μην παραβρεθεί στη στέψη της Βασίλισσας, και μαθαίνει ότι η Ουάλις επίσης δεν θα λάβει προσκλητήριο. Η Ελισάβετ θέτει τον Φίλιππο υπεύθυνο για τις προετοιμασίες και προς έκπληξή της μετανιώνει την απόφασή της, όταν αυτός την αναστατώνει με μία παράκληση –σύμφωνα με την οποία πρέπει να αρνηθεί τη γονυκλισία, για να αποτίσει φόρο τιμής, όταν εκείνη στέφεται– και με την επιμονή του να μεταδοθεί τηλεοπτικώς το γεγονός, πράγμα που ενοχλεί την επιτροπή. Στις 2 Ιουνίου, η Ελισάβετ στέφεται στο Αβαείο του Ουέστμινστερ. Ο Δούκας και η Δούκισσα του Ουίνδσορ βλέπουν τη μετάδοση από τη βίλα τους στο Παρίσι και εμπαίζουν κακεντρεχώς τη νέα Βασίλισσα.66ΔυναμίτηςΤζούλιαν ΤζάρολντΠίτερ Μόργκαν4 Νοεμβρίου 2016Όταν η Μαργαρίτα και ο διαζευγμένος Τάουνσεντ ζητούν την άδεια της Ελισάβετ, για να ενωθούν με τα δεσμά του γάμου, η Βασίλισσα υπόσχεται την υποστήριξή της, ενώ ο Λάσελς και η Βασιλομήτωρ την αποθαρρύνουν. Καθώς μία τοπική εφημερίδα δημοσιεύει ένα άρθρο σχετικό με τη σχέση τους, η Ελισάβετ αλλάζει γνώμη, αφότου μαθαίνει ότι η Πράξη περί Βασιλικών Γάμων του 1772 απαγορεύει στη Μαργαρίτα να παντρευτεί χωρίς άδεια πριν γίνει 25 χρονών. Η Ελισάβετ και ο Φίλιππος παίρνουν τον Τάουνσεντ –ο οποίος πρόκειται να σταλεί στις Βρυξέλλες– μαζί τους σε μία περιοδεία στη Βόρεια Ιρλανδία· η δημοτικότητά του, όμως, προκαλεί τον Λάσελς να προτείνει να σταλεί στις Βρυξέλλες νωρίτερα από την υποσχεθείσα ημερομηνία, προκαλώντας μεγάλη ρήξη μεταξύ των δύο αδερφών.77Η γνώση είναι δύναμηΜπέντζαμιν ΚάρονΠίτερ Μόργκαν4 Νοεμβρίου 2016Τον Αύγουστο του 1953, ο Τσόρτσιλ παρακαλεί για μία διεθνή σύνοδο κορυφής με τον Αμερικανό Πρόεδρο Ντουάιτ Ντ. Αϊζενχάουερ προς απάντηση στη Σοβιετική Ένωση, η οποία δοκιμάζει το πρώτο της θερμοπυρηνικό όπλο. Την τελευταία στιγμή, ο Τσόρτσιλ πέφτει θύμα εγκεφαλικού, το οποίο αναστέλλει την ικανότητά του να κυβερνήσει και προτρέπει τον Συντηρητικό Λόρδο Σόλσμπερι να προσπαθήσει να κρατήσει την ασθένειά του κρυφή. Εν τω μεταξύ, η Ελισάβετ σκέπτεται αν θα αντικαταστήσει τον συνταξιοδοτημένο Λάσελς με τον ανώτερο αναπληρωτή, τον Μάικλ Εντίν, ή με την προτιμώμενη επιλογή της, τον Μάρτιν Τσάρτερις. Αργότερα, ενασχολεί έναν ιδιωτικό δάσκαλο, για να βελτιώσει τη γνώση της για τις επιστήμες, η οποία τη βοηθά να πάρει αρκετό κουράγιο, για να επιπλήξει τον Τσόρτσιλ και τον Σόλσμπερι για τα ψέματα που της είπαν.88Περηφάνια και χαράΦίλιπ ΜάρτινΠίτερ Μόργκαν4 Νοεμβρίου 2016Με την Ελισάβετ και τον Φίλιππο σε μία αγχωτική περιοδεία στην Κοινοπολιτεία, η Μαργαρίτα αναλαμβάνει περισσότερα βασιλικά καθήκοντα και η Βασιλομήτωρ πηγαίνει στη Σκωτία, για να αναλογιστεί τη νέα της θέση. Όσο βρίσκεται εκεί, αγοράζει ένα κάστρο. Εν τω μεταξύ, ο Φίλιππος απογοητεύεται με την Ελισάβετ, η οποία τον χρησιμοποιεί ως στήριγμα, και το ζευγάρι έχει έντονη διαφωνία, η οποία καταγράφεται από φωτογράφους. Ενώ η Ελισάβετ πείθει τους φωτογράφους να παραδώσουν την εγγραφή, αυτή και ο Φίλιππος παραμένουν ανίκανοι να διαλύσουν τη διαφωνία, αλλά πρέπει να προσποιούνται ότι έχουν μία σταθερή σχέση για το δημόσιο συμφέρον. Ο Τσόρτσιλ επισκέπτεται τη Μαργαρίτα και, αφού της εξηγεί ότι ο κόσμος δεν θέλει κάποιον με πάθος ή προσωπικότητα, της λέει ότι δεν θα αναλάβει πλέον άλλα βασιλικά καθήκοντα.99ΔολοφόνοιΜπέντζαμιν ΚάρονΠίτερ Μόργκαν4 Νοεμβρίου 2016Ο Φίλιππος αρχίζει να περνά περισσότερο χρόνο μακριά από το σπίτι, ενώ η Ελισάβετ αρχίζει να περνά χρόνο με τον διευθυντή ιπποδρόμου και φίλο της, τον Λόρδο Πόρτσεστερ («Πόρτσι»). Η ένταση κλιμακώνεται, αφότου η Ελισάβετ έχει θέσει σε άμεση γραμμή τον Πόρτσι να καλέσει το Παλάτι του Μπάκινγκχαμ, και κορυφώνεται με θερμή αναμέτρηση. Η Ελισάβετ αργότερα λέει στον Φίλιππο ότι είναι ο μόνος άνδρας που αγάπησε ποτέ, γεγονός που απογοήτευσε πολλούς άλλους. Αυτός, με τη σειρά του, ψελλίζει σιωπηλά μία συγγνώμη, όταν αυτή πραγματοποιεί μία συγκινητική ομιλία στο δείπνο των 80ών γενεθλίων του Τσόρτσιλ. Ως μέρος των εορτασμών, ο σύγχρονος καλλιτέχνης Γκράχαμ Σάδερλαντ ζωγραφίζει ένα πορτρέτο του Τσόρτσιλ ως δώρο γενεθλίων εκ μέρους του Κοινοβουλίου. Ωστόσο, ο Πρωθυπουργός μισεί την ακρίβεια του πορτρέτου και, μετά από θερμή αναμέτρηση με τον Σάδερλαντ, παραδέχεται τον πόνο του σε ό,τι του έχουν κάνει τα γηρατειά. Ο Τσόρτσιλ αποφασίζει να παραιτηθεί από Πρωθυπουργός και ζητεί τον Ίντεν να τον αντικαταστήσει. Το πορτρέτο αργότερα καταστρέφεται υπό τις οδηγίες της Κλημεντίνης.1010ΜεγαλοπρέπειαΦίλιπ ΜάρτινΠίτερ Μόργκαν4 Νοεμβρίου 2016Το 1955, η Ελισάβετ βρίσκει τον εαυτό της διχασμένο, όταν ο κόσμος εγκρίνει –αλλά οι αξιωματούχοι από το Κοινοβούλιο και η Εκκλησία της Αγγλίας αποδοκιμάζουν– τη σχέση της Μαργαρίτας με τον Τάουνσεντ. Καθώς η Ελισάβετ προσπαθεί να μεταπείσει τη Μαργαρίτα για τη σχέση, η Βασιλομήτωρ παραπονιέται για την αυταρχική συμπεριφορά του Φίλιππου προς τον Κάρολο. Στην πρόταση του Λάσελς και της Βασιλομήτωρος, η Ελισάβετ ζητά από τον Φίλιππο να εγκαινιάσει τους Θερινούς Ολυμπιακούς Αγώνες στη Μελβούρνη, για να μπορέσει να προσαρμόσει τη ζωή του κάτω από τη σκιά της. Μία πεντάμηνη βασιλική περιοδεία στο προσφάτως παραδοθέν βασιλικό γιοτ προστίθεται αργότερα στο δρομολόγιο του Φίλιππου, για την οποία αργότερα η Ελισάβετ απαντά δηλώνοντας ότι πρέπει να είναι ευγνώμων σε όλους όσοι τον βοηθούν να βρει έναν δημόσιο ρόλο. Εν τω μεταξύ, ο Ίντεν αντικαθιστά τον Τσόρτσιλ ως Πρωθυπουργός και αρχίζει να παγιδεύεται σε μία κλιμακούμενη διαμάχη με τον Αιγύπτιο Πρόεδρο Γκάμαλ Άμπντελ Νάσερ για τα δικαιώματα στο κανάλι του Σουέζ.

Κυκλοφορία
Τα πρώτα δύο επεισόδια της σειράς κυκλοφόρησαν με θεατρικό τρόπο στο Ηνωμένο Βασίλειο την 1 Νοεμβρίου του 2016. Ο πρώτος κύκλος κυκλοφόρησε παγκοσμίως στο σύνολό του στις 4 Νοεμβρίου του 2016. Ο κύκλος 1 κυκλοφόρησε σε DVD και Blu–Ray στο Ηνωμένο Βασίλειο στις 16 Οκτωβρίου του 2017 και κυκλοφόρησε παγκοσμίως στις 7 Νοεμβρίου του 2017.

Αποδοχή
δεξιά|μικρογραφία|131x131εσ|Ο Τζον Λίθγκοου κέρδισε πολλαπλά βραβεία για την παράστασή του ως Ουίνστον Τσόρτσιλ.
Η ιστοσελίδα συλλογής κριτικών Rotten Tomatoes ανέφερε 89% αποδοχή για τον πρώτο κύκλο, βασισμένη σε 64 κριτικές, με μέση βαθμολογία 8,72/10. Η κριτική ομοφωνία της ιστοσελίδας επισημαίνει: «Δυνατές ερμηνείες και πολυτελής κινηματογράφηση κάνουν Το Στέμμα μία πρώτης τάξεως παραγωγή, άξια του σπουδαίου θέματός της». Στο Metacritic, η σειρά συγκεντρώνει 81/100, βασισμένο σε 29 κριτικούς, υποδεικνύοντας «παγκόσμια αναγνώριση».

Η κριτικός τηλεόρασης της The Guardian Λούσι Μάνγκαν επαίνεσε τη σειρά και έγραψε ότι «το Netflix μπορεί να βεβαιωθεί ότι το ρίσκο των 100 εκατομμυρίων στερλινών έχει εξαργυρωθεί. Αυτή η πρώτη σειρά, σχετικά με το καλό παλιό βρετανικό φλέγμα από την αρχή μέχρι το τέλος, είναι το κορυφαίο επίτευγμα της υπηρεσίας μέχρι τώρα». Γράφοντας για την The Daily Telegraph, ο Μπεν Λόρενς είπε: «Το Στέμμα είναι ο θρίαμβος των δημοσίων σχέσεων για τους Ουίνδσορ, ένα συμπονετικό επίτευγμα που τους εξανθρωπίζει με έναν τρόπο που ποτέ πριν δεν έχει γίνει ορατός. Είναι ένα πορτρέτο μιας αξιοσημείωτης οικογένειας, ένα ευφυές σχόλιο για τις επιδράσεις του συντάγματος στις προσωπικές τους ζωές και ένας συναρπαστικός απολογισμός της μεταπολεμικής Βρετανίας· όλα σε ένα». Η κύρια κριτικός τηλεόρασης Τζάκι Στίβεν της The Mail on Sunday εγκωμίασε τη σειρά ως «άψογη» και επαίνεσε το «εξαίρετο γράψιμο και (την) υπέροχη δράση» της. Γράφοντας για την The Boston Globe, ο Μάθιου Γκίλμπερτ επίσης επαίνεσε τη σειρά λέγοντας ότι αυτή «είναι απολύτως ελκυστική, πανέμορφα γυρισμένη, διαδραματίζεται όμορφα, (είναι) πλούσια σε ιστορικά γεγονότα της μεταπολεμικής Αγγλίας και σχεδιασμένη με αιχμηρή ματιά για ψυχολογική απόχρωση». Η Βίκι Χάιμαν της The Star–Ledger την περιέγραψε ως «πολυτελή, μεγαλοπρεπή αλλά ποτέ ανιαρή». Η Γκουέν Ίχνατ της The A.V. Club είπε ότι προσθέτει «μία κινηματογραφική ποιότητα στον πολύπλοκο και περίπλοκο χρόνο για μία οικεία οικογένεια. Οι εκτελεστές και οι δημιουργοί είναι φαινομενικά ανήσυχοι για το έργο».

Η κριτικός της The Wall Street Journal Ντόροθι Ραμπινόβιτς είπε: «Σκοπεύουμε να δούμε σαφώς τον Δούκα (του Ουίνδσορ) ως έναν σπάταλο άνθρωπο με καρδιά. Δεν είναι αρκετά μακριά (από την αλήθεια) –ο κ. Τζένινγκς είναι πάρα πολύ πειστικός ως ένας άδειος συναισθηματικά αγύρτης–, αλλά είναι ένα ήσσον ελάττωμα σε αυτό το εξαιρετικά διατηρημένο έργο». Ο Ρόμπερτ Λόιντ γράφοντας για την Los Angeles Times είπε: «Ως τηλεόραση είναι εξαιρετική – όμορφα ανεβασμένη, συγκινητικά γυρισμένη και μόνο ήπια μελοδραματική». Ο Χανκ Στουέβερ της The Washington Post, επίσης, έκρινε τη σειρά θετικά: «Τμήματα του Στέμματος είναι πιο λαμπρά από μόνα τους από ό,τι είναι αυτά ως σειρά, που ελήφθησαν ως συντομότερες, προσεκτικά εστιασμένες ταινίες». Ο Νιλ Γκενσλίγκερ της The New York Times είπε: «Αυτή είναι μία προσεγμένη σειρά που παραμένει πάνω στον θάνατο αντί να τον χρησιμοποιήσει για προκαλέσει έκπληξη: ο ίδιος που βρίσκει τις γραμμές πλοκή της σε μικρούς αγώνες εξουσίας παρά σε φρικτά πραξικοπήματα του παλατιού». Ο Ντάνιελ Φίνμπεργκ του The Hollywood Report είπε ότι ο πρώτος κύκλος «παραμένει πιασάρικος στην ολότητα των 10 επεισοδίων που έγιναν διαθέσιμα στους κριτικούς, οι οποίοι εντοπίζουν τόσο το συναισθηματικό βάρος στη νεανική ανάληψη της Ελισάβετ όσο και την απροσδόκητη αγωνία σε θέματα δικαστικού πρωτοκόλλου και εθιμοτυπίας». Άλλες δημοσιεύσεις όπως η USA Today, η Indiewire, το The Atlantic, το CNN και το Variety επίσης έκριναν τη σειρά θετικά.

Μερικοί ήταν πιο αυστηροί με τη σειρά. Σε μία κριτική για το περιοδικό Times, ο Ντάνιελ Ντ΄ Αντάριο έγραψε ότι αυτή «θα συγκριθεί με το Downton Abbey, αλλά αυτή... μπορούσε να επινοήσει ανιστόρητες ή τουλάχιστον απροσδόκητες νότες. Η Φόι αγωνίζεται δυνατά, αλλά δίνεται λίγο... Η Ελισάβετ του Στέμματος είναι περισσότερο από άγνωστη. Είναι βαρετή». Ο Ματ Ζόλερ Σάιτς του Vulture συμπέρανε: «Το Στέμμα ποτέ εξ ολοκλήρου δεν καταφέρνει πώς να κάνει το πολιτικό και εγχώριο δράμα πραγματικά δραματικό, προσδίδει πολύ λιγότερη πολυπλοκότητα στους χαρακτήρες έξω από τον εσώτατο κύκλο της Αγγλίας». Ο Βερν Γκέι της Newsday είπε: «Πολυτελώς παρηγμένο αλλά παγερά διηγημένο, Το Στέμμα είναι ένα τηλεοπτικό προϊόν ισοδύναμο με ένα μακρύ ταξίδι διαμέσου της αγγλικής εξοχής. Το τοπίο συνεχίζει να αλλάζει, αλλά παραμένει το ίδιο». Η Ουίλα Πάσκιν του περιοδικού Slate σχολίασε: «Θα σας ερεθίσει το δράμα εποχής – και θα σας αφήσει ανυπόμονους για δράση». Γράφοντας για την The Mail on Sunday, ο Χιούγκο Βίκερς, ένας Άγγλος βιογράφος της Βασιλικής Οικογένειας, υποστήριξε ότι «ενώ (Το Στέμμα) σίγουρα εφιστά την προσοχή, αμαυρώνεται από μία σειρά αισθησιακών σφαλμάτων και μερικών αρκετά αξιοσημείωτων παραλείψεων στη χυδαιότητα».

Σημειώσεις και παραπομπές
Σημειώσεις

Παραπομπές

Κατηγορία:Βρετανικές τηλεοπτικές σειρές
Κατηγορία:Αμερικανικές τηλεοπτικές σειρές